Lo-Renz-O/malagasy-sentence huggingface dataset:
Ohatra 3 tononkalo nosoratan-drado, mitondra ny lohateny hoe nankaiza? , izay ahitana ny filalaovan’ny mpanoratra amin’ny sarin-teny. And.1 nankaiza ilay mazava nantenaiko handroaka ny tevin’ito alina ? Lefy sa dia rava no mainka koa no rako-tsento lalina? Tevin’ito alina sarin-teny nentina ilazana ny halalin’ny fahasahiranan’ny malagasy tamin’izany. Lavitra tamin’ny olona mihitsy mantsy ny mazava, izay nantenainy tamin’ireo olona nanankinany ny fitokisany. Niandrandrany fanovana teo amin’ny fiainany ny mpitondra tamin’izany, kanjo namafy alahelo sy fahadisoam-panantenana. Azon’ny mpanoratra natao fotsiny hoe alina mikitroka no teo. Saingy te haneho ny fahafolahany tsara ny teny malagasy izy, dia sarin-teny mifono fonjan-kevitra mampibaribary ny tiana hambara no nofidiny. Natao hanomezana endrika kanto ny asa soratra ny fampiasana ireo voambolana sy fomba fiteny samihafa, nandritra ity vanim-potoana ity. Tao anatin’izany ny voambolana kristiana sy ny voambolana tena malagasy, izay samy nahazo vahana tao amin’ireo karazan- dahatsoratra maro nivoaka an-gazety sy noraketina ho boky. Tena manan-karena voambolana sy fomba fiteny tokoa ny teny malagasy. Nefa nisy koa ireo mpanoratra sasany nanomboka nilalao ny voambolana fampiasa amin’ny fiteny andavanandro tany amin’ny asa sorany.
Anjara tamin’ny fanatanterahana ireo tan’ilay malalany koa i abel ratsimba, satria voalaza ao an’ny tononkirany fa nitsotra koa ny sandriko ianao, ianao no nosakambininy, ny tanako rehetra ianao, ianao no nofihininy. V. A. , lah. 9 farany, anisan’ny fihetsika azo ampitana ny fihetseham-po sy ny fitiavana ny fifanorohana. Sy anefa ny olona no tsy manaiky horohana hitsy, raha tsy efa manambady ara-dalàna, eny, fa na efa fofombadiny aza ilay te hanoroka azy ohatra an’izany i lisy, ao an’ny fofombadiko nosoratan’i elson daniel andriamalala. Nolaviny ny oroka saika hataon’i lala tany. Toy izao no resaka nifanaovan’izy ireo hatory aho, ry lisy; hoy aho mbola tsy avelanao hanoroka anao ihany aho anio ? -tsia, hoy ny feony hentitra fofombadinao aho, fa tsy vadinao ! 87
Sehatra fotodrafitrasa fampianarana ankapobeny ? Tsy ampy ny efitrano fianarana ? Tsy ampy ny fitaovana ampiasain’ny ankizy kahie, stylo, boky, latabatra, seza, sns ? Tranainy ny fitaovana enti-mampianatra solaitrabe, seza ? Manimba ny fananana iombonana sy migafy ny ankizy sasany. Ohatra manoratra teny ratsy amin’ny latabatra, manafina sy mangalatra ny fitaovan’ny hafa ary manome izany ny namany ary atakalo laoka na vary izany misera ny fiantson’izy ireo azy fiofanana araka asa ? Vitsy ny akora ahafahana manatanteraka ny asa. Ohatra rofia, milina fanjairana, ny lamba anaovana petakofehy, fitaovana amin’ny nahandro, sns izay anaovana ny fanofanana satria manary izany na manafina ny sasany ka manjary tsy mahasahana ny rehetra. ? Tokana monja ny mpitarika mahafehy fampianarana ny milina fanjairana ny ankizy ka manjaitra amin’ny kofehy sy fanjaitra tsotra izy ireo. Tsy misy ny efitrano natokana anaovana ny fianarana asa tanana loharano ny mpikaroka, 21 novambra 2013, akany avoko faravohitra.
Ny mpitandrina amin’i harioley dia tokony hiaina amim-pahamasinana, manana fahavononana hiasa, ary hijoro amin’ny fahamendrehana, mba ho ohatra eo imason’ny olon-drehetra, ka halain’izy ireo tahaka ny fiainany. Hoy indrindra izy halain-tahaka amin’ny fanaovana ireo asa maro samihafa, tiana ho vanona eo amin’ny fiainana sosialy. Lahika manao kritika153
Ihany izany, fa na hiery aza ny lanitra, ka na hikoro ny tany, ineny malala tsy mba takon-javatra eo imasoko. Ainy aho, ary izy no aiko; rany aho, ary izy rako; tiany aho, ary izy no mamiko ; ny feony no zavatra ifaharako raha ho vaky eto amin’ny ranomasin’izao fiainana izao ny fanantenan’ny hatanorana. Ineny! Aiza? Ambarao ahy, raha misy olona mamimany kokoa noho izy, miendrik’andriana kokoa noho izy, eto ambanin’iny masoandro iny. P. S ho anareo manadino ilay kitapo nifonosana, efa novokisam-bady, novokisan- ditra harioley
Tompon-tanàna ihany izahay ao fenoarivo atsinanana raha jerena amin’ny lafiny ilany, ka tsy manano sarotra loatra ny fifaneraserana amin’ny mponina. Mahambo16km, ambodimanga ii 9km, vohilengo 22km eo ho eo miala an’i fenoarivo atsinanana iza nanorenana ny tetikasa aide à l’éducation des filles ny toby kilasimandry ho an’ny ankizivavy izay iantohany no tena niasanay. Samy toerana tsy mbola fantatray tsara avokoa izy rehetra ireo, noho izany, dia ilaina ny fiaroana volo amin’ny mponina ahafantarana ny tena zava-misy. Evans-printchard e. E. Dia nanasongadina fa mitaky fandaniam-potoana betsaka, ny fanadihadiana ataon’ny antrôpôlôga, tokony hanana fifampikasohana akaiky sy maharitra amin’ny mponina eo amin’izay toerana anaovana fikarohana, ary tsy maintsy mifandray aminy araka ny fiteniny, ka handinika ny kolon-tsaina sy ny fiainam-piaraha-monina ao aminy. 12 nanontany sokajin’olona maro ihany koa izahay toy ny tomponandraikitra ara-panjakana sy ara-drazana, ray aman-dreny, mpianatra, mpampianatra, mpitsabo, mba hahitana ny tena zava-misy iainan’ireny ankizivavy manana olana amin’ny fanatontosana ny fianarany ireny. Ireny sokajin’olona samihafa natonina ireny no antsoinay ato anatin’ity asa ity hoe tahirin-kevitra am-bava.
Tao dia tao ny fahotana namingampingana ahy ombieny tsisy miafina aminao, ry jesoa tompo, ny amin’ireny. Saingy izay finidinao dia tsy avelanao ho very; niantso aho dia tamy ianao tamin-tsandrinao mahery! Izany lasa rehetra izany, dia nahitako miharihary 30-ny fitiavanao nikasa, niasa nahalavorary ! Anio raha atokana aho hanefa izato fanompoana tiako ianao nifidy ahy ka ekeko am-piravoana !
Misy fomba roa azo isafidianana raha hilaza zavatra amin’ny alalan’ny teny ny voalohany dia ny fanaovan’ny mpiteny lahateny hentitra sy tsy miandany ary ny faharoa dia ny fanehoany ny fisiany na ny fahitana soritra azy ao amin’ny lahateniny amin’ny alalan’ny fanombanana ny zavatra resahiny 61. Izany hoe miditra an-tsehatra sy mandray andraikitra mivantana amin’ny zavatra ambarany ny mpiteny, araka ny hita taratra amin’ity ohatra nalaina tao amin’ny vakivakim-piainana, tak.45 nosoratan’i i. P. Andriamangatiana ity haratsiam-panahin’izay olona re izany!
Eto, ny toerana maro dia oharin’ny mpanoratra amin’ny olona manana saina mitadidy, afaka mitahiry ireo tsiambaratelo maro isan-karazany, indrindra ny mahakasika ireo vono-moka sy fandripahana maro tsy nisy vavolombelona nanatri- maso. Entin’ny mpanoratra mandoko sy mandika an-kolaka ny angolam-pihetseham-po maro izany mba hahafahana manery ny sain’ny mpamaky hijery sy hampitaha ireo hevitra tiana haroso amin’ny fanovana endri-javatra misy ao anatin’ny fehezanteny. Abaribariny amin’izany fa mbola maro ireo fampijaliana sy famonoana olona tsy nisy nahita sy nanatri-masosaingy kosa miraikitra ho tadidy ireny rehetra ireny na dia ho tsiambaratelo mandrakizay aza izany. Azo heverina ihany koa fa nataon’ny mpanoratra izany mba hampieritreretany amin’ny mpamaky fa mbola maro ireo fampijaliana mihoa-pampana natao tamin’ireo vahoaka malagasy no tsy nisy vavolombelona nahita akory.
Amin’ny maha lahabolana azy dia mibahana ary mitana anjara toerana lehibe ny fomba nandrafetana azy, ny fomba fanatontosana ary ny fomba iampitampitany amin’ny taranaka aty aoriana. Tsy voarakitra an-tsoratra tahaka ny literatiora hafa manko ny rango ka vitsy no mety hatadidy sy hahafantatra azy. Ny angano ohatra dia isan’ny lahabolana am- bava ary efa nisy hatry ny ela saingy voatahiry an-tsoratra ny ankamaroan’izy ireny ankehitriny ka tsy very eo am-bavan’ny olona. 2-3-1-ny fomba andrafetana ny rango
Tamin’ny faha mpanjaka, nahatonga olona iray na ny mpanjaka iray hanam-pahefana amin’ny faritra iray ny fandresena an’ady amin’ny fifanafihana natao. Anisan’ny toerana be mpanafika ny manodidina an’iny helodranon’antogil iny io no lasa betsimisaraka avaratra taty aoriana nahasarika ny maro ny fananan’iny faritra iny fiantsonan-tsambo, izay manamora ny fifandraisana ara-barotra tamin’ny any ivelany ka nahatonga azy ho voatafika matetika. Natahotra ireo mpanafika ireo ny vahoaka sy ny mpitondra efa tompon-tany teo anatrehan’izany toe-javatra izany, satria, mafy ny famoretana sy ny fampahoriana ataon’ny mpanafika. Nanararaotra izay tahotry ny vahoaka izay i ratsimilaho35 ka nifanaraka tamin’ny vahoaka fa hiaro azy sy hiara-miasa aminy. Nasandratry ny vahoaka ho mpanjaka izy ka tamin’iny tapany avaratra iny no niandohan’ny fanjakany. Rehefa azony ny tany avaratra, nandeha nanafika ny tany atsimo indray izy ary taorian’izany fanafihana izany, no nipoitra ny anarana hoe betsimisaraka, izany hoe rehefa azo ny faritra avaratra rehetra dia niara-nifaly ny vahoaka rehetra ary nanao lanonana lehibe tao fenoarivo ka teo no nanaovan’ny rehetra voady hoe isika maro be izao dia ivondrona ka tsy hisaraka intsony, izany no niavian’ny anarana hoe betsimisaraka.36
Hividividy zavatra ry zareo, mamoaka vola avy any an-tsikinanyhatrany ibako. Tsy nitambezo taminy mihitsy! 166 fanajana ny safidin’ny hafa, tahaka ny hoe fanambadiana tsy raikitra tsy natao haharatsy fihavanana , na koa hoe tsy misy zava-tsy zaka toy ny fanambadiana an-tery setra .167 hita taratra amin’izany fa mifandray tanteraka amin’ny hevitra tian’ny mpanoratra hampitaina ny fampiasany ny ohabolana. Mbola maro ny azo ambara, saingy ireo dia efa ampy hahitantsika fa voalanjalanjan’ny ntaolo avokoa, na ny fihetsika asehony ny hafa, na ny teny avoaky ny vavany. Mariky ny fanajany ny soatoavina avokoa ireny ho fandalàm-pihavanana. Misy fiantraikany any amin’ny toetra amam-pihetsiky ny olona ny fahaverezan’ny rafi-pisainana sy ny fomba amam-panao. Mety ho tsapany mazava izany, nefa mety ho tsy voatandritandriny koa indraindray. 2.3-ny toetra amam-pihetsiky ny tanora vokatry ny fahaverezan’ny rafi- pisainana sy ny fomba amam-panao hoy zoé barijaona ny herim-po sy herin-tsaina no haren’ny olombelona .168fa hoy kosa rahajarizafy ny fanahy no olona ary ny hery tsy mahaleo ny fanahy 169 araka izany, dia ireto no itarafana ny maha olombelona feno ny saina, ny fo, ary ny fanahy. Noho izany, dia ao amin’ny toe-tsaina sy ny toe-po ary ny toe-panahin’ny tanora no hitarafana ny fiantraikan’ny fahaverezan’ny soatoavina malagasy; amin’ny alalan’ny rafi-pisainana sy ny fomba amam-panao efa noresahana tany aloha.
Ducatif-et-scolaire-à-madagascar, p. 5, témoignage de joséphine, 18 ans ’’j’ai de l’ambition c’est pourquoi je continue mes études jusqu’à l’obtention de ma licence au moins. Je rêve aussi de devenir une gestionnaire plus tard parce que si je regarde les annonces sur le journal, c’est presque le diplôme de gestion qui est le plus demandé. Alors je pense qu’il n’y aura pas de chomage après
Ny momba ny tantaram-piainan’i faniry vatosoa no nojerena tamin’ity fizarana voalohany ity. Tao amin’ny toko voalohany no nandinihana an’i faniry vatosoa amin’ny maha-olon- tsotra azy. Fantatra tao anatin’izany ny amin’ireo loharano nipoirany sy ny toerana niaviany. Hitantsika tao koa ny fitaizana amam-panabeazana azony izay nisy akony teo amin’ny fiainany, dia ny famokarana zavakanto. Ny toko faharoa kosa no nilazalazana ny mikasika an’i faniry vatosoa amin’ny maha- mpanoratra azy. Nasongadina tamin’izany ny niandohany nanoratra sy ny solona anarana entiny ary ireo asa soratra vokariny.
Indraim-bava ihany no tiako holazaina, hoy i noro mba reko ihany, tompoko, fa nisy nitsoaka an’ady ireo tafik’andrianampoinimerina tamin’ireny vohitra nananihany ireny. Saingy, mbola tsy nandre azy nampandoro olona aho hatramin’izay. Ny mahavery vady aman-janaka no novinakiny an- kabary. Tsy nofinari-bavany ho anisan’ny heloka roa ambin’ny folo mahafaty akory ny tondroina ho hadisoan-drabe. Nefa, raha sitrany tokoa izao, dia avelao hiara-hiraraka eto ny nofonay, fa ny famonjeny ahy mbola hiriaria eto anivonareo no hanamelohana azy ankehitriny! Izaho koa fatory hiara-maty aminy, fa izy no nahavelona ahy ho eto! Hoy i ketaka tamy koa nanatona. Tao anatin’ny indray mitono valala monja dia voahodidin-jazazavavy folo mahery ilay voaheloka. Nanomboka nivadika fihomehezana ny hafanam-po! Tsy hay nampanginina intsony ny tabataba teo. Niharihary ny fombàn’ny fokonolona an-drabeniomby. Faraherin’ilay mpanapaka noravana ny didy, ka nosoloana gadralava beranomaso. Teo amin’ny lohasaha kely iray ao ambany andrefan’ampatana no nisy ny gadralava beranomaso, tamin’izany andro izany. Tamin’io lohasaha izay mbola lonaka hatramin’izao io no fitrandrahan’ny olona sokay hanaovana sira vaza, izay hafa noho ny sira rehetra. Ary ny fanehoehon’ny lazany noho izany indrindra no nahatonga io toerana io ho antsirabe, ka nivelatra niantsoana ny faritra manontolo nony taty aoriana. Nangingina nitoka-monina antsirabe, tamin’izany. Iny renivohitra feno tanàna iny dia mbola rakotra ala maitso, fa teo atsimotsimo kely teo no mba nisy vohitra kely iray nisy mponina, atao hoe ambohidravaka108! Ny fitrandrahana sokay, izay vain-dohan-draharahan’ny voafonja no tsy maintsy ho antony iray nananganana trano teo antsirabe, ho an’ny gadralava beranomaso. Ary tsy maintsy ho teo koa no nihazonana ireo mpitondra fanjakana nalefa sesitany fony ranavalona. Ny gadralava beranomaso dia fomba nitazonana olona voaheloka fahiny, ka amin’izany ampidirana vakam-by ny ranjon’ilay gadra, avy eo gejaina hiraikitra hanaraka ny vatan-kazo iray tsy hihetsiketsika na dia iray dia aza. Midridridridry mitaraina tokoa izay voafatotra tahaka izany, ka nahatonga ilay gadralava ho nantsoin’ny olona hoe beranomaso ! Vivy manitrika ialahy ity, bongo mason’ny nahiny! Hoy rainy nihomehy tsiravina. Tsy ho nisy akory izao raha izay mantsy ialahy mba nanaraka ny torohevitray hatrizay. Izao noho iny ravolahanta ravolahanta iny, saika nanaraka mbamin’ny ain’ialahy. Ny ana-dray sy reny lehity toy ny tsipak’ombalahy tsy mahavoa mahafanina, mahavoa mahafaty! Nipitrapitra fotsiny ny mason-drabe. Reny marary ny ranjony, gejain’ilay vy boribory mbola itambesaran’ny fonjam-by io renin’ialahy malahelo an’ialahy, hoy indray rainy. Nefa, hoy aho taminy raha zaza sarotra alai-nify, aleo ho sosona! Ny an’ialahy mantsy aretina tadiavina! Sitra-po izao ka zakao samirery! Tsy nahatanty ny fon-dreny nijery ny fijalian-janany. Nefa, niezaka hionona ihany ny sainy. Ataony ahoana fa maditra ny zanany! Lasa izy mivady rehefa avy nijanonjanona kely teo. I noro no tonga mangala-dia mamangy eo tsindraindray akory izato ianao rabe!
Fa matoa aho mampiakatra ny fitiavako anao, dia vonjy ho anao. Matoa aho mandany ny hareko ho anao, tsy hoe manam-be matoa aho mihafy, dia tia anao safidiko izany fa matoa aho mitia, tsy manam-petra dia adidiko izany. Matoa aho mitia, tsy hoe lafatra ianao, matoa aho manakaiky mizara fitia dia izany no didy. Va lah 70
Aucun geste n’est ponctuel le geste produit figurativement les messages du corps zumthor paul, 1983, op. Cit. , p. 27 75 sembo lambahoany vita amin’ny lamba na rofia ka ahodidina atao sikina ny tapany ambany 76 akanjobe akanjo vita amin’ny rofia 77 satrobory satroka vita amin’ny herana 78 satroka geba satroka vita amin’ny herana na rofia izay misy elany manodidina ka miaro amin’ny masoandro
Arakaraka ny ihatahana ny faritry ny rova no mampitombo ny mponina. Mainka koa manampy izany ny velaran-tany onenana satria ny fokontanin’andohamandry no manana velaran-tany lehibe indrindra amin’ireo fokontany telo ireo, aoriany ambohipotsy ary farany manjakamiadana.
Ny lohan’ny manina , mamelovelo ; ny kibon’ny lavitra , be sentosento. Ka , hono , ry sambo , ’ty fo malahelo hanafatra kely , ka indro mba ento. Ry sambo tsy tana , fa maila-pisosa, mamaky ny onja tsy lany laniana; manaraka anao ny veloma kosa, veloma malefaka sady mangina. Veloma mivalona , tsara fifono, tsy hain’olon-kafa borahina foana! Veloma mahitsy ny mahendry , hono , dia ireo mahatsiahy no sady tsaroana. Veloma ry sambo , amin’ilay niaviako dia ilay nosin-tany tsy tazako maso! Raha toa manatsafa ny fianakaviana tontalin’ny foko , ny hoe mba andraso. Andeha, ry sambo, veloma, masina! Tongava any soa, tongava any tsara! Ny dia ho tomombana sy hitahina ambonin’ny lalina tsy hita fara!
Ohatra 5 ny hita ao amin’ny asa maizina mialy mba azonao ampindramina ahy ve ny findainao? Ny ahy lany ny crédit ato nefa misy namako tiako antsoina maika.143 fampiasan’ny maro eny anivon’ny fiarahamonina eny io voambolana frantsay hoe crédit io. Antsoina amin’ny teny malagasy hoe fahana izy.
Ny haitsikera ara-drafitra eo amin’ny antrôpôlôjia i levi-strauss 1973 no nampiasa ny haitsikera ara-drafitra hoentina manadihady fiarahamonina. Haitsikera teraka avy amin’ny fandinihana ny firafitry ny teny izy ity, ka ny singa rehetra ao amin’ny fiarahamonina dia heverina fa mifampiankina avokoa toy ny fifampiankinan’ny singa samihafa ao amin’ny teny. Mikorontana io fiarahamonina io raha voatohintohina ny singa iray ao aminy. Randriamarolaza louis paul 1971 6-20 raha nandinika ny tontolom- piarahamonina malagasy dia nilaza fa tsy azo atao ny mijery izany misingantsingana fa tsy maintsy fantarina ny toe-javatra irafetany sy ny ifandraisany amin’ny hafa. Lalan-tsaina toa izany no ananana raha handinika ny marina sy ny rariny ary ny hitsiny. Singan-driba ao
Dictionnaire robert, dictionnaire alphabetique et analogique 1959-1964 c’est une uvre d’imagination en prose, assez longue, qui présente et fait vivre, dans un lieu, des personnages donnés comme réels, nous fait connaîtra leur psychologie, leur destin, leur aventure 23 roy claude, descriptions critiques, argon romancier nalaina tao amin’ny dictionnnaires de citations, larousse référence électronique, grand livre électronique edité par larousse à partir des dictionnaires larousse, 1992-1993 un roman est l’histoire des jours où une verité se fait jour 24 pluridictionnaire larousse, dictionnaire ancyclopédie de l’enregistrement, librairie larousse, paris 1997 un roman es une uvre d’imagination en prose dont l’intérêt est dans la narration d’aventures, l’étude de m urs ou de caractères, l’analyse de sentiments ou de passions 25 randriamiadanarivo, aingam-pivoarana, 1995, lah6, tak17
Tany mena avo toerana, ka raha vao eo manerinerina tany mena no jerena raha vao miakatra an’angavo dia miova volontany fa hiakatra an’imerina tany tototry ny sombin’ala sisa tsy lavo. 193 nentin’ny mpanoratra nilazana ireo vahoaka nitroatra noho ny zava-nisy niainany eto ny andian-teny miverimberina hoe tany mena vahoaka tsy mahatanty ny fomba amam-pitondran’ny mpitondra fanjakana, ka maneho fihetsika manohitra, izany no asehony amin’ny anaphore marihina fa nolaroan’ny mpanoratra sarinteny hafa ny anaphore araka ny hita eo amin’io andalana misy anaphore io, ka fehezan-kevitra mifamaly rafitra mitovy vahana ary mandravon-kevitra no hita eto araka izao aseho eto izao and.5, adl. 1-2 adl. 3-4 tany mena lavadavaka, tany mena be fiavy, maradratra feno hantsana lela-maranitra fikantsana tany mena misafoaka, tany mena lian-drà, mamoaka dilatra efa fotaka varahontsan’ny vahoaka te hirotaka
Fandray, fa tsy mpanavao aminrizany izahay. Fa nony teny kosa no halahatra, hevitra no hambara, mbola eto ny zoky be toa ray sy ny zandry mahaleo mahalasa; ka nony miteny eo anatrehanrizany dia toy ny mitafy lamba eo imasonrny tompony, ka mahasakodiavatra; manao ny zavatra tsy mahazatra, ka mikaviavia.
Havamalala ny teny hoe hava-malala dia azo avy amin’ny fitambaran’ny teny hoe havana sy ny hoe malala ka lasa teny iray ny fanoratana azy. Havana izay ilazana ny olona iray taranaka amin’ny tena izany hoe misy fifandraisana noho ny razana iombonana. Eto izy dia natao hiantsona ny olon-tiana satria heverina ho efa tafiditra ao anatin’ny taranak’ireo razam-be izany hoe ny olon-tiana tsy foy ary raisina ho isan’ny fianakaviana akaikin’ny fo indrindra.
Misimisy kokoa ny fery efa nisokatra tao aminy, noho ny tsy fahatafitany teo amin’ny fianarana. Hoy ny eritreriny anisan’ny nampanaintaina ahy koa ny momba io tsy naha-tontosa ny fianarana ambony io. 207 etsy an-danin’izany mety hampivarilavo ny tanora ihany koa ny tsy fananany olona hitarainana amin’ny fahavoazana mianjady aminy. Tahaka ny nahazo an’ifetra rehefa nikorontana ny fiarahan’izy sy ibako. Toy izao no anambaran’ny mpanoratra izany fa tao amin’ifetra, ilay fitiavany an’ibako nandrirodrirotra azy, nandronjindronjina azy. Tsy vanombanona ny fiainana, nisafontina. Niofo ho tadio tsy namela azy hitombina ilay tsiokam-pitia tao am-pony. Dia nisitrika tao avarabohitra, tao amin’ny tanànan’ireo vazaha mpampiasany izy. Toy ny olo-nanao ratsy ka nihidy an-trano lava nony ela nihodinkodinana ireo hevitra nifanohitra tao an-dohany dia nahita lalan-kivoahana any ivelan’antananarivo. 208 eo amin’ny ara-panahy indray, dia iaraha-mahalala ny fahaleman’ny olombelona fiteny fandre matetika ny hoe mandia tany ka tsy maintsy solafaka mbola osa loatra ny tanora ka tsy mahatanty ny fakam- panahy. Maro karazana anefa ny fakam-panahy mety handavo azy, ary ny fomba hahaizany miala amin’ireny no tadiavina. Nahatsiaro tena ho voamafy loatra, ohatra, ifano hany ka nalaim-panahy ny hangalatra tao amin’ingahy aziz. Hoy ny eritreritr’itsiry nanoloana ity afera niarahan’izy roa lahy nanao efa namako ifano, hany naira-nizaka ka nahafantatra ny ngidin’ny hosihosena. Ny mahaambany maharary, fa ny ambaniana no ty laitra! Ny lavo mandratra, fa ny tsindriana mamono! Ary mangirifiry kokoa ny fery tohinin’izay efa nandratra! Saingy na tsy laviko aza ny nahaondry
Niteraka ahiahy tao anatin’i miaro ny fahitana an’i felana ka tsy nahitan-teny firy tamin’ity fihaonana ity. Ny tamberin-drafi-pehezanteny eto no nampiasaina mba handresen- dahatra ny mpamaky any anton’izany fisehoan-javatra izany dia ny fitsidihan’i felana azy. Hoenti- manasongadina ny fanombatombanan’i miaro ny fihetsik’i felana ny parallelisme eto. Nampanontany tena azy mantsy ny fitsidihan’i felana azy. Nampiahiahy azy sao tetika haminganana ny fiainany ho lavo fanindroany mantsy ka nampiasa ny sainy avokoa ny zava- mitranga ny fitsidihana azy, ny nahalalany ny misy azy izany fiheveran’i miaro izany anefa dia somary ahitana fifanoheram-pomba fijery ihany. Hita izany amin’ny hoe izaho mbola jambenan’ny rovo-pahafahana nandritra ny volana maro
Ny zava-kendren’ny mpanoratra eto dia ny hanetsika mivantana ny sain’ny mpamaky mba hiara-hisaina aminy ny amin’ny hetraketraky ny fahafatesana. Mihetraketraka tokoa ny fahafatesana, satria manapaka tsy fidiny ny fifandraisan’ny isam-batan’olona, ka nilazany hoe mbola te hihaona .
Omena lanja manokana ihany koa ny momba ny fitaovana nenti- nandrafitra ny boky ho an’ny mpianatra ny voambolana ampiasaina, ny fehezanteny, ny fifanarahan’ny fitsipiky ny teny amin’ny lalàna mifehy ny teny malagasy. Tombanana ireo fanazaran-tsaina ao amin’ny boky ny anjara asany, ary ny mety ho fifandraisany amin’ny taranja na zana-taranja hafa. Dinihina ihany koa ny faharetan’ny fe- potoana ampiasana azy.
Matoa misy fanjakana voatsangana ka marim-pototra sy mafy orina, dia noho ny faneken’ny vahoaka eo amin’ny firenena azy, ary ny fifidianany teny iray izay ifandraisany amin’ny vahoaka, toy ny fifidianany saina sy hiram- pirenena, izay sady mariky ny fiandrianany amin’ny tany any ivelany no ifandraisany sy ijoroany ao amin’ny fireneny. 16 fitaovana iray entina mampandroso ny firenena ihany koa ny teny, satria ny fametrahana ny teny amin’ny toerana tokony hisy azy, dia fanoitra iray lehibe hampandrosoana ny firenena iray. Izany no antony mahatonga ireo firenena mandroso ankehitriny hametraka politika mazava momba ny teny. Ohatra ny firenena frantsay, isan’ny zava-dehibe ao amin’ny politikan’izy ireo tokoa ny fanapariahana ny teniny amin’ny francophonie midika izany, fa ny fahatanjahan’ny tenim-pirenena iray, dia afaka hanampy azy amin’ny fampandrosoana ny taniny.